Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 612

34. Függõvé tett kamatok, kamatjellegû jutalékok (35+…+38) Ezekben a sorokban a számviteli elõírások szerint függõvé tett kamatokat és kamatjellegû jutalékokat kell jelenteni a megadott szektorokra. 39-40. Összes lejárt hitelállomány A 39. és a 40. sorba kell beírni az esedékesség napján vissza nem fizetett, illetve esedékesség elõtt felmondott összes lejárt hitel tárgyhó végi könyv szerinti nyilvántartási értékét a még nem esedékes kamatok és jutalékok összege nélkül. Ideértendõ minden hitel, kölcsön, leszámítolt váltó, beváltott bankgarancia, megvásárolt követelés azon összege, amelyet a szerzõdésben rögzített esedékesség napján nem fizettek vissza, illetve esedékesség elõtt felmondásra került. Hosszú lejáratú hitelek esetén nem a végsõ lejáratot, hanem az egyes részletek esedékességét kell figyelembe venni. A rövid lejáratú hitelek között jelentendõ, követelésként kimutatott lejárt kamat és kamatjellegû jutalék összegét szintén tartalmaznia kell ennek a sornak. A 39. sorban könyv szerinti bruttó értéken, a 40. sorban könyv szerinti nettó értéken kell a lejárt hitelállományt jelenteni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes